Saritha
ప్రొఫెషనల్‌ బాక్సర్‌గా సరిత
న్యూఢిల్లీ: భారత మహిళల బాక్సింగ్‌లో కొత్త అద్యాయం మొదలుకానుంది. కాగా రెండు సార్లు ఆసియాచాంపియన్‌గా నిలిచిన భారత మహిళా బాక్సర్‌ సరితాదేవీ ప్రొఫెషనల్‌గా మారనుంది.తద్వారా ఈ ఘనత సాధించిన తొలి భారతీయ బాక్సర్‌గా గుర్తింపు పొంద నుంది.ఈ మేరకు భారత్‌లో ప్రొఫెషనల్‌ బాక్సింగ్‌కు లైసెన్స్‌ కలిగిన భారత బాక్సింగ్‌ కౌన్సిల్‌ (ఐబిసి)తో రెండేళ్ల కాలానికి ఆమె ఒప్పందం చేసుకుంది. భారత బాక్సింగ్‌ సమాఖ్య అనుమతిస్తే ఆమెచ్యూర్‌ సర్యూట్‌ లోనూ కొనసాగుతానని 31 సంవత్సరాల సరితా దేవీ పేర్కొంది.దశాబ్దం కంటే ఎక్కువ కాలం నుంచి నేను ఆమెచ్యూర్‌ బాక్సర్‌గా ఉన్నాను.ఒలింపిక్స్‌ మినహా అన్ని అంతర్జాతీయ వేదికలపై పతకాలు సాధించాను.ఏదైనా కొత్తగా చూయాలనిపించింది.అందుకే ప్రొఫెషనల్‌ బాక్సర్‌గా మారాలని నిర్ణయించుకున్నాను అని 60 కెజిల విభాగంలో పోటీపడే సరిత వివరించింది.అంతా అనుకున్నట్టు జరిగితే వచ్చే ఏడాది జనవరి 19న సరితాదేవీ తొలి ప్రొఫెషన్‌ బౌట్‌ జరిగే అవకాశముంది.